Nagu meil kõigil, on ka noorel mehhiklasel Santiagol (Kuno Becker) suur unistus. Aga erinevalt enamusest, avaneb temal haruldane võimalus see ellu viia. Seda juhul, kui ta suudab heita kõrvale oma hirmud, rännata kodust tuhandete kilomteerite kaugusele ja  astuda vastu maailma parimatele.    Mudased harjutusväljakud, külmad tuuled ja konkurentide poolt kasutatavad räpased nipid, rääkimata keerulistest suhetest, vigastustest ja ohtratest kiusatustest, on vaid mõned takistustest, mis tuleb Santiagol ületada selleks, et lüüa läbi tippjalgpalli halastamatus maailmas.    "Värav!" on haarav draama pealtnäha võimatu eesmärgi poole püüdlemisest. Peaosas Kuno Becker ("Imagining Argentina"), kellele lisaks pääsevad filmis platsile sellised oma ala  suurkujud nagu David Beckham, Zinedine Zidane, Raul jt. Lisaks neile teevad kaasa Alessandro Nivola ("Face/Off"), Stephen Dillane ("Kuningas Artur"), Anna Friel ("Timeline"), Marcel Iures ("Layer Cake") ja Sean Pertwee ("Equilibrium"). Lavastas Danny Cannon ("CSI: kriminalistid").